SDC รับส่วนแบ่ง Airtime “ระบบดิจิตอล” ร่วมกับ NT ราว 186 ลบ.
SDC เผยรับส่วนแบ่ง Airtime เพื่อขยายขีดความสามารถในการให้บริการ “ระบบดิจิตอล” ร่วมกับ NT จำนวน 186 ล้านบาท
29 ก.ค. 2564

บริษัท สามารถ ดิจิตอล จำกัด (มหาชน) หรือ SDC เปิดเผยว่า ตามที่บริษัทได้ทำสัญญาความร่วมมือพันธมิตรธุรกิจเพื่อขยายขีดความสามารถในการให้บริการวิทยุคมนาคมระบบดิจิตอล (Digital Trunked Radio System) กับ บริษัท โทรคมนาคมแห่งชาติ จำกัด (มหาชน) หรือ NT ซึ่งปัจจุบัน NT ได้รับแจ้งจากการไฟฟ้าส่วนภูมิภาค (กฟภ.) ว่ามีความประสงค์เช่าบริการวิทยุคมนาคมระบบดิจิตอลสำหรับใช้งานในพื้นที่ภาคเหนือ ภาคตะวันออกเฉียงเหนือ และภาคใต้ รวม 9 เขต เป็นระยะเวลา 48 เดือน
โดยส่วนแบ่งรายได้ค่าใช้บริการ (Airtime) ของบริษัทในฐานะคู่สัญญาความร่วมมือพันธมิตรธุรกิจเพื่อขยายขีดความสามารถในการให้บริการวิทยุคมนาคมระบบดิจิตอลกับ NT จะมีจำนวนไม่เกิน 186 ล้านบาท รวมภาษีมูลค่าเพิ่ม โดยบริษัทจะได้รับส่วนแบ่งรายได้ค่าบริการเป็นรายเดือน ตลอดระยะเวลาการใช้งาน 48 เดือน
ทั้งนี้ รายได้ค่าใช้บริการ (Airtime) จะขึ้นอยู่กับการจัดหาและติดตั้งอุปกรณ์วิทยุคมนาคมของ NT และพันธมิตรในสัญญาดังกล่าว